Brit miniszter: "nem kedvezők" az észak-írországi patthelyzet feloldásának esélyei - Simfalogic News
Home > UK > Brit miniszter: “nem kedvezők” az észak-írországi patthelyzet feloldásának esélyei
2017 október 19, csütörtök 2017 október 25, szerda Észak-Írország, James Brokenshire
A brit északír-ügyi miniszter szerint “nem kedvező” annak az esélye, hogy az észak-írországi pártok egyezségre jutnak a hónapok óta húzódó politikai patthelyzet feloldásáról.
Hozzátette: ha nem éled újjá a kompromisszumkészség a pártok között, a rövid időn belüli megállapodás esélyei “nem tűnnek kedvezőnek”.
Az 1998-as nagypénteki egyezmény által elindított megbékélési folyamat eredményeként a brit fennhatóságot pártoló többségi protestáns közösség legnagyobb politikai ereje, a Demokratikus Unionista Párt (DUP) és a britellenes katolikus mozgalom vezető pártja, a Sinn Féin – a protestáns britpárti, illetve az ír egyesítésért küzdő katolikus oldal két legradikálisabb politikai mozgalma – a januárban kirobbant válságig évek óta együtt kormányozta Észak-Írországot, korábban teljesen elképzelhetetlen koalíciót alkotva.
Januárban azonban – névleg a megújuló fűtőanyag-források használatának ösztönzését célzó, ám pénzügyi botrányba fulladt támogatási program miatt – súlyos vita robbant ki a két nagy párt között, és végül összeomlott a helyi kormányzat.
Forrás: MTI / Kép: eszakirorszag.terkepek.net